LES WARD GYÜMÖLCS ZÖLDSÉG
Ideges vagy?
Azért biztos jólesik, hogy versengenek érted.
Miről beszélsz?
Ne játszd az ártatlant!
Mit válaszolsz Boxer felügyelő lánykérésére?
Már, ha az volt.
Fogalmam sincs, Fanny.
Nem gondolkoztam rajta.
De igen!
Hová mész, ha már ilyen faggatózós kedvedben vagy?
Szalagokat venni.
Ezt mondtad anyának. Hová mész valójában?
Az nem tartozik rád.
Álljanak hátrébb!
Belle, veszélyes itt lenned.
Kolera?
Igen. Járvány van Az ördög könyökében.
AZ AGYAFÚRT VAGÁNY
SALÉ TOM
A herceg azt mondja, rászedte, hogy vegyen meg egy földet, amit nem kellett volna,
amikor részeg volt.
FAGIN ÉS FIA
Én nem szedek rá senkit.
Főleg nem hercegeket.
Kétlem, hogy a lord hazudott volna magának.
Bizonyára össze van zavarodva.
Tudja, én a legjobb emberekkel üzletelek.
Sir Gideon Hawkesszal, Elizabeth Maxwell-lel...
- Elizabeth Maxwell-lel? - Igen.
Mind tiszteletreméltó, becsületes emberek.
Az a 20 000 font nem az övé volt, hogy elköltse a Fagin és Fia földjére,
hanem a Kelet-indiai Társaságé, és másra szántuk,
amire égető szükségünk van.
Ragaszkodom hozzá, hogy azonnal szolgáltassa vissza a pénzt.
Nem. Az üzlet az üzlet.
Mellesleg, már elköltöttem a pénzt.
Maga üzletember. Ezt tisztelem.
De szükségem van a pénzre,
vagy egy fejre egy hordóban, bepácolva,
hogy a munkáltatóim el tudjanak számolni vele.
Az a fej lehet az enyém.
Ez nem túl valószínű.
Lehet a hercegé.
Az egy bonyolultabb kérdés.
Vagy lehet a magáé.
Ez a legegyszerűbb.
Nem.
Tudja, nem tetszenek ezek a lehetőségek,
és nem kell rögtön egymás torkának ugranunk.
Úgy hiszem, minket ugyanabból a fából faragtak.
Igen.
Mindketten szerény körülmények közül származunk.
A mocsokból nyújtóztunk felfelé a csillagok koszos csúcsai felé.
Ez így van.
Úgyhogy ne fordítson maga ellen, amikor a barátja is lehetek!
Említette az előbb,
hogy a munkaadóinak égető szükségük van valamire.
Talán segíthetek.
A baráti jó szándékom jeléül.
Mi lenne az?
Egy salétromgyár.
Egy gyárra?
Miért nem ezzel kezdte?
Ismer egyet?
Persze, nekem van egy!
Van egy. Épp most fejezik be.
Bár rákérdezett volna a herceg!
De nem bíznak bennünk, ugye?
Látja, maga megért engem,
de egy pénzeszsák sosem gondolná, hogy a Clerkenwell Green-i Norbert Faginnek
van egy saját gyára.
Alábecsülnek minket, mert szerények vagyunk.
Így van.
Pedig ez veszélyes, igaz, Uriah? Hívhatom Uriah-nak?
Hívhat. Milyen gyorsan tudja megtölteni a hajóimat salétrommal?
- A hónap végére. - Holnapra kell.
Nos, ha a legjobb embereimet bízom meg, talán megoldható.
De mivel szűkös a határidő,
és figyelembe véve, milyen értékes a gyár,
igényt tartok a profit 50%-ára,
illetve 15 000 font készpénzre a kiadásaink fedezésére.
Lehetetlen.
Értem. Akkor jót beszélgettünk.
Várjon!
Rendben.
Akkor holnap.
Különben a fejét veszem.
Hogyne.
Ez meg mi volt?
Ki az a Salé Tom?
És miféle gyára van?
Hozz még ágytálat és borogatást!
Igen, nővér.
- Több kalomel kell! - Igen, kisasszony.
Sebezhetőbb vagy a műtéted miatt.
Belle, el kell menned.
Nem megyek el, Jack. Ezt tudhatnád.
Azt mondod, ne legyek meggondolatlan,
de most te is az vagy.
Londonban sikerült megfékezni a járványt '32-ben.
Igen, de a vesztegzár...
Vesztegzár?
Be akarjátok zárni őket a Könyökbe
orvosi ellátás nélkül?
Ne itt, Dawkins! Gyere!
Nem terjedhet el a városban is.
Senki sem tudja, hogy terjed a kolera, vagy hogy mi okozza.
Ez nem elég indok a vesztegzár elrendelésére.
Miért kellene megindokolnom magam
egy képzetlen nőnek, aki orvost játszik?
A szegények a mocsokban élnek,
és a pöcegödreik meg vágóhídjaik orrfacsaró kiömlései
elrohasztják a földet és megmérgezik a levegőt a bűzükkel.
Miazmával.
Nem tudja bizonyítani, hogy egy szag terjeszti a kolerát.
A The Lancet is támogatja a miazmaelméletet, Lady Belle.
Amilyen olvasatlan vagyok, ezt nem tudtam.
A The Lancet elméletként mutatta be a miazmát, nem bizonyított tényként.
Akárhogy is, ezt az elméletet támogatja a londoni tisztifőorvos,
és a gyakorló orvosok elsöprő többsége.
Akkor miért jár gyomorbajjal?
Ha a kolerát a büdös levegő terjesztené,
akkor a tüdőt támadná meg, de hánynak és maguk alá piszkítanak.
Valószínűbb, hogy ettek valamit, mint hogy belélegeztek.
Nem rendelhetnek el vesztegzárat, Sneed.
Hiba lenne.
Nem, ezek az emberek mérgezők.
A mocskosságuk betegségeket terjeszt.
Emberekről beszélünk.
Olyan helyen nőttem fel, mint Az ördög könyöke.
Gyerekek is élnek ott.
Megérdemlik a segítségünket,
erre úgy bánunk velük, mint a vödör alá zárt patkányokkal
valami pojáca elmélete alapján.
- Döntenünk kell. - Nem.
Nekem kell döntenem.
Lady Belle, dr. Dawkins, meghallgattam a véleményüket.
De főorvosként az a dolgom, hogy minél több életet megmentsek.
Az egyetlen észszerű megoldás, ha követjük az orvosi konszenzust,
és lezáratjuk a Könyököt a kormányzóval.
Istenem, Sneed!
- Beszélek a kormányzóval. - Jó, én is.
Elmondom, hogy ez ostobaság.
Salé Tom.
Lehet tengerész, szakács...
Akárki.
Bevallom magának, Fanny,
hogy egy bosszantó rejtély megoldásával bajlódom.
Hogy derítsem ki, milyen gyára van,
ha senki sem hallott még Salé Tomról?
Szent Kleofás! Én igen.
- Igen mi? - Hallottam Salé Tomról!
Végig itt motoszkált a fejemben, és azt hittem, egy kalóz,
de Dickie bácsi beszélt róla.
Csodálatos! Kérdezze meg tőle!
A baj csak az, hogy Dickie bácsi eléggé megorrolt rám,
miután segítettem kicsalni a pénzét.
Maga még a papagájokat is lecsábítaná a fáról, Fanny.
Repüljön!
Láttam, mit tett a kolera Londonnal, kormányzó úr.
Ha nem fékezzük meg Az ördög könyökében,
a városban is el fog terjedni.
De a vesztegzár túlzásnak tűnik.
Az is. Meg kell találnunk az okát, mielőtt bezárnánk az embereket
ellátás nélkül, mert betegek.
Ha a professzornak igaza van, a halogatás halálos lehet.
Igen. És nem csak én gondolom így,
hanem a szakfolyóiratok és a szakma legelismertebb férfijai is.
Hazudik, Belle?
Nem, de ez nem jelenti azt, hogy igazuk van.
Ellenben veled?
Hallgassunk inkább a te... Nos, minek is nevezzük?
A megérzésedre? Az önhittségedre?
Én azt mondom, hogy ne fordítsunk hátat a népünknek, amikor betegek,
csak azért, mert szegények.
Igen, de te elfogult vagy.
Ez erkölcstelen.
Még te beszélsz erkölcsről?
Add ki a parancsot, Edmund!
Az orvosi konszenzus alapján vesztegzár alá helyezzük a Könyököt.
De csak elővigyázatosságból,
amíg megtudjuk, mi okozza a kórt, és hogyan terjed.
Affrey, helyezzék vesztegzár alá Az ördög könyökét!
Azonnal küldje ki a parancsot!
Asszonyom!
Belle, te itt maradsz. Nem kockáztathatod az egészségedet a kórházban.
Erről szó sem lehet.
Mi folyik odabent?
Valami járvány van a szegények közt.
Megint át akarsz verni, te kis boszorkány?
Nem, bocsánatot szeretnék kérni a viselkedésemért.
Úgy hiszem, igazad lehet Mr. Faginnel és a gazembereivel kapcsolatban.
Hallgatnom kellett volna rád.
Nagyon sajnálom.
Olyan ostobának érzem magam.
Nos, mind követünk el hibákat.
Talán én is elhamarkodottan döntöttem.
De nem számít. A pénz már nem az én problémám.
Mr. Heep átveszi innen az ügyet.
Ezek nagyon bonyolultnak tűnnek. Nagyon okos lehetsz, ha megérted őket.
Igen, ami azt illeti.
Ki az a Salé Tom? Egy kalóz?
Nem, kedvesem, áldjon meg az ég.
A salétrom cseppfolyósított denevérürülék, amit hamuval kevertek.
De miért?
Hogy kálium-nitrátot állítsanak elő,
amit, ha kénnel és szénnel kevernek...
- Tűzijáték lesz? - Nem, puskapor.
Amivel az örök vadászmezőkre küldjük az ellenségeinket,
kivéve, ha fizetnek érte, mert akkor eladjuk nekik.
Vagyis minden háborút megnyerünk, vagy így, vagy úgy.
Egek!
- Ez csodálatos! - És jövedelmező.
Vagy legalábbis az lenne,
ha meglenne még az a 20 000 font,
amit salétromgyárra kellett volna költenem.
Te jó ég!
Szörnyen felelősnek érzem magam.
El fogjuk veszíteni a háborút?
Kedvesem!
Semmi baj.
Ki nem veszített még el egy-két háborút?
Minden elismerésem a tiéd, Fanny.
Csak az igazán érett emberek vállalják a felelősséget a hibáikért.
- Én... - Köszönöm.
Szeretek tanulni tőled, bácsikám. Igyekszem jobb lenni.
Felügyelő!
Bocsásson meg!
Jól van, uram?
Hatalmas bakot lőttem ebben az ügyben.
Felügyelő!
Felügyelő, a Könyökről van szó.
Kolerajárvány tört ki. Utasítást kaptunk, hogy zárjuk le.
FIGYELEM VESZTEGZÁR KOLERA MIATT!
Ez nincs rendjén. Védenünk kellene őket, nem megbélyegezni.
A kormányzó azt mondta, zárjuk be őket, hát ezt tesszük.
Jól van. Kifelé a lezárt területről, uraim!
Kérem! A lányom. Orvosra van szüksége.
- Nem jön? - Kérem!
- Nem. - Nem hagyhatnak itt minket!
Segíteniük kell!
Valakinek felügyelnie kell őket.
Ahogy akarja.
- Segítened kell. - Tizenöt betegem van.
Máshogy kell segítened.
Szóval a saját érdekeiben hajlandó bűnözni, kisasszony?
Át kell jutnom a vesztegzáron, hogy megtaláljam a járvány okát.
Be tudlak juttatni, de nem mehetsz. Veszélyes.
Nem vagyok egy nebáncsvirág.
Túl nagy nyomás lenne az aortádon, ha megbetegedsz.
- Azzal te ne törődj! - De igenis törődöm.
Csak veled törődöm. Ha történne veled valami, én...
Érvágásokat kell végeznünk.
A legutóbb segített csökkenteni a vértolulást.
Nem, megtudom az okát.
Ha a vesztegzár közelébe megy,
fertőzöttnek fogom tekinteni, és nem jöhet vissza ide.
Én is vele megyek.
Dawkins, ne! Szükségem van rád.
Itt csak késleltetjük az elkerülhetetlent, Sneed.
Belle-nek igaz van. Orvosokat kell küldeni oda,
hogy megtudjuk az okot, és minél többen túléljék.
Ez meggondolatlanság és gyávaság.
És még ti nevezitek orvosoknak magatokat?
- És? - A salétrom nem egy kalóz.
A puskapor egyik összetevője.
Ezt én is megmondtam volna, Fagin. De sosem fordulsz hozzám.
Úgy tűnik, hogy a denevérpiszok remekül felhasználhatók robbanásokhoz,
és minden ország salétromot akar, mert mindenki háborúban áll.
Hát nem csodálatos?
És nézze, megtaláltam Dickie bácsi terveit
a gyárról, ahol előállítanák.
Fanny!
Kegyed egy igazi bűnöző lángelme.
SALÉTROMFINOMÍTÓ
Jól van, figyeljetek!
A Fagin és Fia mostantól a salétrommal üzletel.
Gyertek! Nem vesztegethetjük az időt, ha holnapra kész akarunk lenni.
Holnapra? Te is hajjal tömted meg a pipádat?
Csak egyszer csináltam, egy érzékeny időszakban.
- Mennyi idő kellene? - Úgy három hónap.
Három hónap? Nincs három hónapom!
Holnap lenyisszantják és bepácolják a kobakom.
És ha előadnánk egy színjátékot?
Kedves gondolat, Fanny, de arra most nincs időnk.
Nem, csak eljátsszuk, hogy van gyárunk.
Ez beválhat.
Ha mind összefogunk, és most hozzálátunk.
Flashy?
Azt mondtad, nem bízol bennem.
Megfenyegettél egy dinamittal.
Köpjünk a tenyerünkbe, és rázzunk kezet, mint a barátok!
- Kell egy üst. - Menj, szerezz egyet!
És légy kedvesebb velem!
Kedves vagyok! Mikor nem voltam az, te tök?
Rotty?
Amikor legutóbb segítettem a Fagin és Fiának,
idejött a nyakamra a Kelet-indiai Társaság.
Tény, hogy elvesztettünk 20 000 fontot,
de Uriah-nak nagyon nagy szüksége van a gyárra.
Úgyhogy vagy társulunk vele egy jövedelmezőnek tűnő üzletben,
vagy elveszítem a fejemet.
Meggondolom.
Nekem mindkettő megfelel.
Rotty, ez még tőled is szívtelen volt.
Mondok valamit.
Ha lesz egy kis időd a nyavalyás sörcsapolás közben,
értesíts! De addig is, Flashy, húzz el üstöt szerezni!
„Kérlek!”
Kérlek, húzz el üstöt szerezni!
Jól vagy?
Jól. Te?
Én is.
Jól.
- Örülök, hogy együtt csináljuk ezt. - Együtt megyünk a fertőbe.
Mennyire vagy biztos benne, hogy nem a büdös levegő terjeszti?
Meglehetősen. Nincs mögötte logika.
Mert ha tévedünk,
akkor nem térünk vissza Az ördög könyökéből.
Akkor reméljük, hogy igazunk van!
Amit a kórházban mondtál...
Tényleg egy olyan helyen nőttél fel, mint Az ördög könyöke?
Igen. Rosszabb helyen.
Sajnálom.
Miért? Ne sajnáld! Nem a te hibád.
Nem tudtam, hogy lehetne máshogy. Ilyen az élet.
Nehéz volt.
És a gazdagok sem segítettek.
Lökdöstek minket, megakadályozták, hogy pénzt keressünk,
belénk rúgtak a sarkokon, ha koldultunk...
Senkitől sem kaptunk tisztességes munkát, hát elloptuk, amire szükségünk volt.
Kezdem érteni, miért olyan természetes neked a törvények megszegése.
Most te is azt teszed.
- Mi az? - Semmi. Csak hát...
Van idelent valahol egy meglehetősen nagy platinatömb.
- Az ég szerelmére, Jack! - Mi van?
Ti loptátok el a platinát.
Azt megértem, ha megszeged az igazságtalan törvényeket,
- de kapzsiságból lopni... - Nem.
- Miattad loptuk el. - Nekem nem kell platina.
Ebben ne légy olyan biztos!
Annyira...
Annyira félek, hogy a műtét, amit rajtad végeztem, nem lesz tartós.
Tim egy galvanokauteren dolgozik,
ami megmenthet, ha úgy alakul.
- Ehhez viszont kell... - A platina.
És sajnálom, hogy Fannyt is belekevertük,
de ha rólad van szó, nem tudok észszerűen gondolkozni.
Szintén.
És innen merre tovább?
Miért ilyen dühösek rám, amikor az életem forog kockán,
és még részesedést is kapnak?
Rotty talán azért ingerült,
mert visszaélt a vendégszeretetével.
- Visszaéltem? - Flashbang pedig egy ölelésre vágyik.
- Mire? - Ha számítana.
- Számít. - Ha megbecsülné.
Tehát amikor a Kelet-indiai Társaság
a fejemet akarja bepácolva, hagynom kéne csapot, papot,
hogy két ilyen vén szamár lelkét ápolgassam?
Amikor Belle undok velem, ami gyakran megesik,
virágokat vagy egy könyvet hagy az asztalomon,
de igazából nem erre vágyom.
Elég lenne, ha azt mondaná: „Ne haragudj, szeretnél a barátom lenni?”
Legyen kedves hozzájuk!
Kedves? Aha...
Ez az egész nekem nagyon szokatlan.
De megpróbálom.
Drága Smike, ha megérkezünk szerény hajlékomhoz,
lennél oly kedves, hogy nyitva tartod a szemed,
hogy nem közeledik-e Mr. Heep? Nagyon köszönöm. Hálás vagyok.
- Milyen volt? - Elragadó, Mr. Fagin.
Kirázott tőle a hideg.
Ha mind itt halnak meg, akkor biztos van bennük valami közös.
Jack!
Bocsánat...
Ha nem attól halnak meg, hogy belélegzik ezt a bűzt,
akkor mitől?
Az ételtől? Vagy amit isznak?
Arzénmérgezés.
Olvastam cikkeket arról, hogy a tapétában van.
Garantálom, hogy ezeknek az embereknek nincs tapétájuk.
Ők már a falaknak is örülnek.
Lady Belle!
- Dr. Dawkins! - Felügyelő, mit keres itt?
A törvény megvédi az embereket.
A vesztegzár alatt is.
Nagyon máshogy vélekedünk a törvényről.
Igen, ez bizonyára így van.
Feljegyeztem a halálozásokat, hogy mindenkiről tudjunk.
A hentes oldalán szinte senki sem halt meg,
nem úgy, mint a Cethalász kocsmájának oldalán.
Ha a kolera a levegőben terjedne, lehetetlen lenne ilyen eltérés.
Meg kell találnunk az okot.
Én megyek a Cethalász oldalán.
Mi Lady Belle-lel a hentesén.
Lady Belle-nek nem kell kíséret.
Szétválunk.
Dr. Dawkins!
Félreismertem magát,
és bocsánatot kérek.
Kezet rázna velem?
Légy óvatos, Jack!
Te is!
- Jól vagy, kedvesem? - Igen.
Valami nem tetszett a gyomromnak a reggelinél.
Egek!
Talán a hering? Én is furcsának találtam az ízét.
Egy bizonyos Mr. Heep érkezett a Kelet-indiai Társaságtól.
Bocsássanak meg, uram és asszonyom, amiért zavarni merem feljebbvalóimat...
Rövidre fogná? Elfoglaltak vagyunk.
Hogyne.
Jól hallottam, hogy vesztegzár alá helyezte a kikötőt, uram?
Igen. A férjem lezárta a kikötőt.
Tényleg?
Igen, drágám. Emlékszel?
Úgy gondoltad, hogy mivel járvány tombol
a dokkokkal szomszédos utcákon,
oktalanság lenne hagyni, hogy mást is kitegyünk neki.
Igen, igazad van. A kikötőt lezártuk, Heep.
De a Kelet-indiai Társaság bizonyára kivétel ez alól.
Három hajónk fog érkezni a dagállyal,
és ha nem tudnak kikötni, nem tudunk puskaport biztosítani a birodalomnak,
ezáltal előnyhöz juttatva az ellenségeinket.
Igen...
Figyelembe véve a körülményeket, ez...
Semmin sem változtat.
Mert nagyon határozott voltál. Senkivel sem kivételezünk.
Igen.
Igen, határozott vagyok.
Várnia kell, ahogy mindenki másnak, Heep.
Ugyanott esznek,
ugyanazt a sört isszák, ugyanazt lélegzik,
mégis csak az utca egyik fele haldoklik, míg a másik egészséges. Miért?
Jól van?
Igen.
Csak hát Jack...
Már másodszor hívja Jacknek.
Igazán?
Biztos megszokásból.
Akkor megkaptam a választ.
A szívét kell követnie.
Ez nem ilyen egyszerű.
Olykor nem tűnik annak.
De a halál megmutatta, hogy a szerelem egyszerű.
Hiába próbáljuk észszerűsíteni vagy uralkodni rajta.
Ezért gyászolja még most is, hét év elteltével.
Szerelmes vagyok egy szellembe.
Én pedig Jackbe.
Büszke lenne magára.
Kedvelte volna magát.
Ha lett volna bárki más az életemben, akit szerethettem volna...
Jól van, igyekezzetek, drágáim!
Vagy gazdagság, vagy a savanyítóhordó vár.
- Én értek az ilyesmihez. - Nem te vagy a főnök. Te...
Na, ezt nevezem én mesterműnek.
FAGIN ÉS FIA SALÉTROMGYÁR
És hoztam porköpenyeket
a lányoknak, hogy fogadhassák Mr. Heepet.
Tudja, hogy mit csinált velem?
Szinte könnyet csalt a szemembe.
És gondoltam, jól jönnének
ezek a hamis iratok a gyárról, hogy hihetőbb legyen a színjáték.
Kölcsönvettem az apám pecsétjét, hogy különlegesnek tűnjenek.
Hát nem mulatságos?
Rendkívül mulatságos!
Így talán sikerül az átverés.
Már ha azok ketten nem fojtják meg egymást.
Vedd el a nyavalyás dobozt!
Ne parancsolgass nekem!
Ne nevezz tolvajnak!
Sikerülni fog, Mr. Fagin. Ne feledje, legyen kedves!
Igen, igaza van.
Hé!
Most nincs időnk vitatkozni.
Békéljetek meg egymással! Békéljetek meg!
Nem épp így gondoltam.
Amikor Belle-lel veszekedtünk kis korunkban,
a dadusunk elénekeltette velünk a megbocsátódalt.
Megtanítsam önöknek?
- Ne! - Ne!
A keservit! Figyeljetek!
Flashy...
Mi az ördögre készülsz, Fagin?
Értitek? Rendben? Gyerünk!
Igen.
Jól csinálta, Mr. Fagin.
Sokkal nyersebb volt, mint a megbocsátódal,
és megvesztegette őket.
De az eredmény hasonló.
Igen.
Hé, Boxer!
Azt mondta, mindenki halott a kocsma oldalán.
Igen.
De a kocsmában még élnek.
Azt hittem, ez evidens.
- Az egyetlen közös bennük a sör. - Ez is evidens.
- Nem isznak vizet. - Egyáltalán nem?
Nem, fel sem szolgálják elvből.
Bezárkóztak, amint elkezdtek hullani az emberek.
Ha valaki kimegy, nem engedik vissza. Az a fickó is
ezért olyan dühös.
Vagyis, ha az utca ezen oldalán laknak,
ahol még mindenki él, és csak sört isznak...
Akkor a kolera a vízben van.
Pontosan.
A kérdés, mi a különbség a két oldal között.
A vízellátás.
Derítsük ki, honnan kapják a vizet!
Igen. Most dr. Dawkinsszal megyek.
Távol tartom a bajtól.
Ahogy gondolod.
Magasabbra! Még magasabbra!
Balra! Egy kicsit jobbra!
- Jól van. Szép munka, hölgyeim. - Magasabbra! Még!
Flashy, holnap, amikor idejön Uriah, ez mennyei lesz.
Mr. Fagin! Azt mondta, szóljak, ha jön Mr. Heep.
- Így van, Smike, ezt mondtam. - Hát, épp jön.
Az ég szerelmére, te fajankó! Legközelebb ezzel kezdd!
Flashy! Tüntesd el a többi földet! Önts puskaport a tetejére!
Nem hamis puskapor kell?
De igen, de mutatnunk kell neki valamit. Nem használhatnánk ezeket?
De, de ezek a kedvenceim.
Abban biztos vagyok. Látod? Tudtam, hogy segítesz.
Na, gyerünk, menj! Mindenki kapja össze magát!
Tényleg igazat mondott.
Uriah!
Korán jött. De már majdnem kész vagyunk.
Kipróbálhatom a termékét?
Hát persze!
Mi ugyebár salétromgyártással foglalkozunk,
de a kollégáimmal mindig tartunk magunknál puskaport,
hogy az ügyfél kipróbálhassa.
Honnan szerezték a ként?
Hát, tudja, innen-onnan.
A közelből.
Nézze...
Nem árulhatom el az üzleti titkaimat, mielőtt megállapodnánk, nem igaz?
Darabos.
De jó, pikáns az íze.
A pikáns íz a névjegyünk.
Még látnom kell, hogy robban.
Ez nem is kérdés. Örömmel megmutatjuk.
Csak hát, ugye azt mondtuk, hogy holnapra leszünk kész,
- ma meg ma van. - Szerintem kész vannak.
Nem. Nem lenne méltó a munkámhoz,
ha nem egy hatalmas robbanást mutatnék önnek.
Holnap akkora zajt fogunk csapni, hogy még a gyomra is beleremeg.
- A lehető legjobb értelemben. - Ma este, vagy nincs alku.
Rendben. Akkor ma este. Jó.
Menni fog, Flashy?
De még mennyire!
Azt hiszem.
A kútból hozzák a vizet.
Esővíztartály. Mint ahogy a többiek is ezen az oldalon.
Mary! Itt van Dolly.
Szervusz!
Honnan jöttél?
Szervusz!
Belle vagyok.
Én Elsbeth. Mary nem ébred fel.
Szegénykém.
Hol van anyukád és apukád?
Odabent. Ők sem ébrednek fel.
Odabent nincs tartály.
Ők is kútvizet használhattak.
A kút vízéből szoktál inni, Elsbeth?
Nem. Mary igen. De keserű.
Anya Mr. Cobtól szokott hozni nekem vizet az utca túloldaláról.
Elviszlek egy biztonságos helyre, Elsbeth.
Velem jössz?
Mi lesz anyuval, apuval és Maryvel?
Visszajövünk értük, jó. Hadd aludjanak egy kicsit!
Gyere!
Még egy kérdés, Mr. Cob.
Chandlerék magától hozták a vizet.
Más is használja a tartályát? Ezzel segítene a nyomozásban.
Nem, csak ők, és a professzor.
A professzor?
Ő nem itt lakik.
Nem, de meg szokta látogatni a bátyját. Kint a legelőn, amott!
Miért jön önhöz?
Nem tudom.
Gondolom, útba esik a Könyök.
Tőlem veszi az ennivalót, és adok neki a vizemből is.
A bátyja nincs jól, és az enyémnek édesebb az íze.
Mikor jár ide?
Különös időpontokban. Késő éjjel.
Mondja el, hol lakik pontosan a bátyja!
- Jack, várj! - Nem.
Mérget isznak, a fenébe is!
Hová mész?
Jack, mi a baj? Beszélj hozzám! Mondd el, mit csinálsz!
A víz a Bitófa térről jöhet a csövekben az alagúton át.
- Ami nemrég kiáradt. - Igen, hallottam.
Én éreztem. Itt voltam. Büdös volt.
Szennyvíz volt benne.
Mi van, ha bekerült az ivóvízbe?
A kolera a szennyvízben van.
A gyomorműködéssel a szennyvízbe kerül,
és fertőzés útján terjed...
Istenem, az apám nyitotta meg a vizet.
Az ördögbe, Belle!
Szólj az apádnak, hogy zárja el a vizet!
És vonja vissza a vesztegzárat,
hogy aki még életben van, elmehessen a kórházba!
Gyere, Elsbeth! Futnunk kell.
Maga Ernest McGregor?
Igen.
Ki maga?
A törvény.
Jól van, uram?
Igen, jól vagyok.
Bocsásson meg, de nem úgy néz ki. Betegnek tűnik.
Ivott a kútból a Könyökben?
Nem, ez...
Rákos vagyok.
Az öcsém azt mondta, hamarosan meg tud műteni.
McGregor professzor?
Ott van a halál oka, uram.
Miért varrták össze a sebet, ha egyszerűen csak leszúrták?
Újabb holttest kék varratokkal.
A gyilkos képzett sebész.
És megszállott.
AZ ÖRDÖG KÖNYÖKE
Nem lehet egy elrontott műtét az oka?
Egy sebész?
Rettenetesek ezek a varratok.
Ez még nem zárja ki, hogy egy sebész volt, nem igaz?
Mégis műt.
Nem szívesen mondom ezt, Flashy, de teljesen rád bízom magam.
Nem, fiam, erre semmi szükség.
Nem. Persze.
- Csak gondoltam, szeretnéd... - Nem, nem szeretném.
Hogyne. Értem.
Elhoztam a savanyítóhordómat a biztonság kedvéért.
Szerintem meg fogunk felelni az elvárásainak, Mr. Heep.
Hadd mutassam be a Fagin és Fia fővegyészét, dr. Flashford Banget.
Milyen egyedi családnév!
Követtem a sorsomat.
Mielőtt hozzálátnánk, Mr. Heep...
Nem, kedvesem.
Azután írom alá, miután láttam, hogy a salétrom működik.
Hogyne.
Dr. Flashford, lássuk a robbanást!
- Tessék. - Köszönöm.
Hol írjam alá?
Vidd ki ezeket a tálakat!
Nyugodj békében, és távozz e világból
a szerető Atyád karjaiba!
A szerető Atyád karjaiba!
Megtaláltuk a kolera okát.
Mi? Hol?
A vízben van, a csatornában.
Az nem lehet.
Néhány óra múlva lesz rá bizonyítékod, ha nem halok meg.
De ha igazad van, akkor a vesztegzár...
Teljesen értelmetlen volt, igen.
De minden szakirodalom szerint...
Jack, én csak jót akartam.
Tudom. De...
A betegeidnek szükségük van rád.
Clara!
Etesd meg és adj neki tiszta ruhát! Nem fertőző.
Maradj egy kicsit Clarával. Ő nagyon kedves.
Belle! Drágám, jól vagy?
Magasságos egek!
Ki az az ifjú hölgy?
Belle, ez meg mi?
A kút nyel a Könyökből.
Mi? Hogy jutottál be oda?
Hallgass meg, anya! Kérlek!
A kolera nem a levegőben terjed.
A vízben van, mert nem működnek a csatornák.
Honnan tudod?
Közvetlen közelről láttuk a járványt,
és a Bitófa térről terjed a csöveken át
a kúthoz Az ördög könyökében.
Az emberek haldokolnak.
Magammal hoztam egy kislányt. Egy nap alatt lett árva.
Orvosokra és ápolókra van szükségük.
Neked és apának meg kell védenetek őket!
Vissza kell vonni a vesztegzárat.
Ne! Maradj ott!
Anya, nem értesz engem. Nem vagyok fertőző.
Téged féltelek, nem magamat.
Anya!
Igen.
Az ajkad.
Kék.
Nem érzem...
Nem érzem jól magam.
A feliratot fordította: Imri László